Un primar francez îndeamnă cetățenii să ocupe restaurantele, pentru a bloca închiderea acestora.
Guvernul francez a hotărât închiderea restaurantelor în zonele de alertă maximă. Marsilia şi Guadelupa sunt printre zonele în care restaurantele sunt închise. Primarul regiunii Villeneuve – Loubet le-a cerut cetăţenilor să ocupe restaurantele.
Restricţiile de sănătate anunţate de Guvernul francez miercuri, au pus pe jar un mare număr de aleşi locali.Lionnel Luca, primarul din Vile-nuve Loubet – localitate clasificată ca "zonă de alertă sporită" – este unul dintre cei mai puternici contestatari.Pe Twitter, el a instigat la "nesupunere civilă şi paşnică". Guvernul a impus închiderea barurilor după ora 22:00 în "zonele de alertă sporită" şi închiderea totală a restaurantelor şi barurilor din "zonele de alertă maximă", cum se întâmplă în Marsilia sau în Guadelupa.Lionnel Luca a mai avut declaraţii controversate în trecut. În 2010 acesta a atacat femeile care purtau burqă, spunând că "cele care vor să o poarte sunt libere să ia un zbor direct spre Kabul sau Peșawar".